# Guerzenneu Breih-Izel/Kannen Sant Iouan beniget

| ◄ Kan er Skolieu | Kannen Sant Iouan beniget | Kannen én inour de Sant Albin ► |
Ton: Ni hou salud, stiren er mor.
* Diskan
* Eutru Sant Iouan beniget,
* A lein en Nean hur sekouret
* O patrom lan a garanté,
* Kleùet peden hou pugale.
* 1
* Sant Iouan, hur patrom santél,
* E zou gañnet è Breih-izél,
* Ar doar Minihy, bro Tréger,
* E Kermartin, én ur manér.
* 2
* Revou é vuhé ur miloér
* E ziskoeï d’emb splann hun devér !
* Eit bout eurus getou én Né,
* Biùamb santél él d’ou eùé.
* 3
* A vezul ma kresk sant Iouan,
* Ennou er vertuieu kaeran
* E huélér é splannein bamdé
* A drest pep tra é garanté.
* 4
* A greiz é galon Sant Iouan
* E gar Doué, e gar en Nésan ;
* A dra sur brasoh karanté
* N’hel bout kavet nameit en Né.
* 5
* De vout beleg pen dé galùet,
* E santelèh e gresk perpet,
* Ha ean e labour noz ha dé
* Eit gouni ineañneu de Zoué,
* 6
* Hanval doh Jézus hur Salvér,
* D’en ol ne zisko meit doustér,
* Ha pegement a dud elsé
* E zegas éndro devad Doué !
* 7
* Ne chonj bamdé meit um salvein ;
* E blijadur e zou pedein ;
* Liès én noz, liés én dé,
* E ma deulhinet dirak Doué.
* 8
* D’er penijenneu kaletan
* Hemb arsaù um daul Sant Iouan ;
* Eit è viùans èl ur guir peur
* N’en des nameit bara ha deur.
* 9
* Plouz hemb kin’ zou é hulé,
* Ha memb en doar nuah guéhavé ;
* Dén a noblans, pinùik meurbet,
* Neoah peur é viùou perpet.
* 10
* E vadeu e zou d’er ré geih.
* Get pegement a vadeleh,
* Get pégement a garanté
* E ra en alézon dehé !
* 11
* En dud peur, en intanvézed,
* Er vugalé énevaded
* E gav sekour getou perpet,
* Ha getou é mant dihuennet.
* 12
* E Rouan, é Tours hag é Pariz,
* E ma bet kleùet é tiviz ;
* Ne oé gellet kavet ér vro
* Guèl avokad pèl tro-ha-tro.
* 13
* De getan, person é Trédréz,
* Parrézig distér ar er méz,
* Get en ol é ma inouret
* Ha get en ol é ma karet.
* 14
* Oeit é goudé de Lohanneg.
* Er barréz-men biskoah beleg
* N’en doé labouret èl ma hré
* Eit diskein d’en dud hent en Né.
* 15
* Deit é en termén devéhan,
* Ha Doué e lar de Sant Iouan
* Diléz er vro-men a hlahar
* Eit monet d’er joéieu hemb par.
* 16
* Bremen étal en Eutru Doué
* Braseit é hoah é garanté !
* Pedamb gredus hur Sant Patrom
* Ha goulennamb é hoarnasion.
* 17
* A pe vé Sant Iouan pedet
* Kentéh é zorn zou astennet
* Eit rein sekour ér hlinuedeu
* Hag eit guellat pep sort drougeu.
* 18
* Er gelloud en des aberh Doué,
* Mar héliér er huirioné,
* De zilùiein en aférieu,
* De rein termén d’er prosézieu.
* 19
* O Sant Iouan, doh-omb sellet
* Amen én hous iliz tolpet ;
* Béet hun avokad dirak Doué,
* Sekouret ni, pad hur buhé.
* 20
* Sekouret ni, patrom santěl,
* Eit ma véemb perpet fidél,
* Fidél de Zoué hur badéent,
* El ma oé hur tadeu agent.
* 21
* Sekouret ni é pep dobér,
* O Sant Iouan, lan a zoustér ;
* Groeit d’emb kerhet ar bou pazeu
* Eit bout lodek én hou joéieu.
* 22
* Doué hun es kement offanset-
* Ma hun es drougeu méritet,
* O Sant Iouan, lan a druhé,
* Pelleit doh-omb en drougeu-sé,
* 23
* Ag hous iliz érauk monet,
* O Sant Patrom er Vretoned,
* Hou perhinderion e lar d’oh
* Skuillein arnehé hou penoh.
* 24
* Ha d’er bearved sul a viz mé,
* Hui ou guélou hoah ben er blé
* Dirak hou relégeu stouiet,
* Eutru Sant Iouan beniget.